Татарстанда «Тантана» театраль премиясе тапшырылды


Татарстанда «Тантана» театраль премиясе булдырылды. Республиканың Мәдәният министрлыгы тарафыннан оештырылган премияләрне тапшыру тантанасы Г.Камал исемендәге Татар дәүләт академия театры бинасында узды.	 Бу кичтә олуг театрга Татарстанның барлык театр коллективларыннан да вәкилләр килгән иде. Зур бәйрәм рухы театрга килеп керүгә үк сизелде. Фойеда шат күңелле, елмаюларыннан кояш көнләшерлек сәнгать йолдызлары бер-берсен бәйрәм белән котлый, иҗади яңалыклары белән уртаклаша. Музыкантлар күңелле көйләр уйный-уйный, кунакларны бәйрәм залына озата торды.

Конкурста Татарстанның 16 театры катнашты. “Тантана” премиясе ун номинациядә үз ияләренә барып иреште. Әлеге чараның Татарстанда бик вакытлы барлыкка килүенә дә басым ясалды.  
	---	
Интертат.ру

	№ --- | 28.03.2011	


